Lav et referat af nedenstående tekst:

Tekst:
Togpassagerer til og fra Vendsyssel kan langt om længe se frem til rejser over Limfjorden. Jernbanebroen åbnede mandag morgen - efter over et års venten - atter for togdriften. Første tog fra Lindholm mod København afgik kl. cirka 4.40. Genåbningen af Jernbanebroen blev markeret med et særtog, der afgik mandag morgen klokken 07.30 fra Frederikshavn. Toget ankom til Aalborg klokken 08.50. Om bord var repræsentanter fra DSB, Banedanmark og politiker. Toget blev modtaget af Aalborg Jernbaneorkester på Aalborg Banegård. Jernbanebroen ved Aalborg blev ødelagt, da et finsk containerskib bragede ind i broen den 28. marts 2012. Reparationsarbejdet på broen blev flere gange forsinket, men nu er broen altså endelig klar til at genåbne. Reparationen af broklappen har skabt en masse problemer og forhindret al togtrafik mellem Himmerland og Vendsyssel. Rejsende har i stedet måttet klare sig med togbusser.

Referat:
Efter over et års venten er togdriften over Limfjorden nu tilbage på sporet.